title: Muisca skapa
text: Tawamidura tiyir dalafi zilidusi is tuumasi neki ke Muisca, tuke boduca ke sidek ke azekexa, tulon vemon ice Bogotá. Bata boduca vas uzdaf drilkaks ke Pleistova daneyer : Humboldt uzda tiyisa weti mon bar-kunda, is konakara savsafa uzda isu abdaxo. Ara izvafa ok abdiizvafa uzda koe ar krant ke azekexa tigiyid : Ubaté-Chiquinquirá krant is Iraca krant is Tenza krant. Viele uzda turodaweyed, pune va bodaf sidek iskeyed, i va sidek malsaveyan gan Muisca saneik ta midura va konaka ruxinda, tulon va irk is larga is xot is murey is werna. Boduca ke vema ke Bogotá gu drilkaks dem tculkguboy al zo tugodjayar. Ilt koe Somondoco is Subachoque zo miduyud. Lozolonaf saneliafor vas lokulafo tawaxo dalon koe vema ke Bogotá tikiyir.